സ്ഥാനാര്ത്തിത്വം പിന്വലിക്കല് കെ. സുരേന്ദ്രനെതിരെ ഗുരുതര ആരോപണം ഉയര്ത്തി കെ. സുന്ദര രംഗത്ത് വീട് പുതുക്കിപ്പണിയുന്നതിനുള്ള സഹായവും കര്ണാടകത്തില് മദ്യഷോപ്പും നല്കാമെന്ന് വാഗ്ദാനം നടത്തി ബി.ജെ.പി സംസ്ഥാന അധ്യക്ഷന് കെ. സുരേന്ദ്രന് കാസര്ഗോഡ്: സ്ഥാനാര്ത്തിത്വം പിന്വലിക്കാന് പണം നല്കിയ വിവാദത്തില് പുതിയ വെളിപ്പെടുത്തലുകളുമായി മഞ്ചേശ്വരത്തെ റിബല് സ്ഥാനാര്ഥിയായിരുന്ന കെ. സുന്ദര രംഗത്ത്. ബി.ജെ.പി സംസ്ഥാന അധ്യക്ഷന് കെ. സുരേന്ദ്രനെതിരെയാണ് ഗുരുതര ആരോപണം ഉയര്ന്നു വന്നത്. സ്ഥാനാര്ഥിത്വം പിന്വലിക്കാനായി സുരേന്ദ്രന് 50 ലക്ഷത്തോളം രൂപ ചെലവിട്ടെന്നാരോപിച്ച സുന്ദര, തനിക്ക് മദ്യഷോപ്പും വീടും നല്കാമെന്ന് വാഗ്ദാനം നല്കിയതായും വെളിപ്പെടുത്തി. ബി.ജെ.പിക്കാരനായ ഒരു സുഹൃത്തില് നിന്നാണ് തുക സംബന്ധിച്ച് വിവരം താനറിഞ്ഞതെന്ന് സുന്ദര പറഞ്ഞു. സുരേന്ദ്രന് നല്കിയ 50 ലക്ഷം രൂപയില് രണ്ടര ലക്ഷം രൂപ മാത്രമാണ് തനിക്ക് ലഭിച്ചതെന്നും ബാക്കി 47 ലക്ഷം രൂപ പ്രദേശിക പാര്ട്ടി പ്രവര്ത്തകര് തട്ടിയെടുത്തുവെന്നും സുന്ദര ആരോപിച്ചു. വീട് പുതുക്കിപ്പണിയുന്നതിനുള്ള സഹായവും കര്ണാടകത്തില് മദ്യഷോപ്പും നല്കാമെന്ന് വാഗ്ദാനം നല്കിയെന്നും സുരേന്ദ്രനെ തനിക്ക് അടുത്ത് പരിചയമുണ്ടായിരുന്നെന്നും കെ. സുന്ദര വെളിപ്പെടുത്തി. സുന്ദരയെ കാണാനില്ലെന്ന പരാതി ആദ്യമായി ഉയരുന്നത് മാര്ച്ച് 21ന് വൈകിട്ടാണ് . ബി.എസ്.പി പ്രവര്ത്തകര് ഇത് സംബന്ധിച്ച് പോലീസില് പരാതി നല്കുകയും ചെയ്തിരുന്നു. ഇതിനെ തുടര്ന്ന് സുന്ദരയ്ക്കായി പോലീസ് അന്വേഷണം നടന്നു. ഈ സമയത്ത് സുന്ദര ഉണ്ടായിരുന്നത് ജോഡ്കയിലുള്ള കെ. സുരേന്ദ്രന്റെ തിരഞ്ഞെടുപ്പ് കമ്മറ്റി ഓഫീസിലാണെന്നും സുന്ദര ഇപ്പോള് വെളിപ്പെടുത്തി. അവിടെ ബി.ജെ.പി പ്രവര്ത്തകരുടെ നിയന്ത്രണത്തില് കഴിഞ്ഞ സുന്ദരയ്ക്ക് രാത്രിയോടെ ഭക്ഷണവും മദ്യവും എത്തിച്ചു നല്കി. മൊബൈല് ഫോണ് ബി.ജെ.പി പ്രവര്ത്തകര് തന്നെസ്വിച്ച് ഓഫ് ചെയ്ത് വെച്ചെന്നും സുന്ദര പറഞ്ഞു.